b'\n_START_ARTICLE_\nAudrey Totter\n_START_SECTION_\n\xc5\xbdivljenjepis\n_START_PARAGRAPH_\nAudrey Totter se je rodila in odrasla v kraju Joliet, Illinois. Njen o\xc4\x8de je bil John, rojen na Slovenskem kot Janez, mati Ida Mae Totter pa \xc5\xa1vedskega porekla. Kariero je za\xc4\x8dela na radiu v Chicagu v poznih tridesetih letih, kjer je nastopala v igrah Painted Dreams, Road of Life, Ma Perkins in Bright Horizons. Po prvih radijskih uspehih je podpisala sedemletno pogodbo s filmskim studiem Metro-Goldwyn-Mayer. Debitirala je v filmu Main Street After Dark iz leta 1945 in se s\xc4\x8dasoma uveljavila kot prepoznavna igralka glavnih \xc5\xbeenskih vlog. \xc4\x8ceprav je nastopala v razli\xc4\x8dnih vlogah, je najbolj znana po filmih noir.'